Neolitska nalazišta u sjeverozapadnoj Bosni i Hercegovini

**Neolitska nalazišta u sjeverozapadnoj Bosni i Hercegovini** su skupina arheoloških lokaliteta čiji nalazi potvrđuju naseljenost i ovog područja u doba neolita. Istražen je manji broj lokalieta čiji su nalazi u Muzeju Republike Srpske (bivšem Muzeju Bosanske Krajine), u Muzeju u Doboju i Zemaljskom muzeju u Sarajevu. Istraživanja su obavili Ćiro Truhelka, Đuro Basler i Alojz Benac, a u XXI vijeku Ivana Pandžić i Marc Van der Linden.

Zaključak je da na ovom  području u neolitu nije postojala samostalna kulturna grupacija. Jedan dio sjeverozapadne Bosne usko je povezan uz sremsko-slavonsku neolitsku grupu koja je nazvana i bapsko-lenđelska dok drugi dio na području oko Doboja usko je povezan za matično područje rasprostiranja Vinčanske kulture u Srbiji i istočnoj Bosni. Odnos  butmirske kulture prema lokalitetima sjeverozapadne Bosne prema dosadašnjem nivou istraživanja nije jasan.
 
Gledano u cjelini, neolit u ovoj regiji je u potpunoj saglasnosti sa odgovarajućim ostvarenjima drugih neolitskih  populacija na Balkanu.
Stanovništvo je živjelo u zemunicama i poluzemunicama te nastambama podignutim na kolju od  pletera. Osim stambenih objekata, pronađene su i ostave, peći, ognjišta i radionička mjesta.

Pokretni materijal čine  importovani predmeti koji su po svom sirovinskom sastavu, tehnološkim, tipološkim,  ornamentalnim ili nekim drugim karakteristikama potpuno strani kulturno-geografskim okvirima unutar kojih su  pronađeni (opsidijan, školjke spondylus, ćilibar i keramičke proizvodi).

Nađeni domaći materijali su oružja i oruđa od kamena i kosti, te drugi upotrebni predmeti (posebno zemljano posuđa, pa i nakit), kao i neki predmeti kultne namjene (glinene figurine, žrtvenici i sl..).

Najinteresantnije otkriće predstavlja ženski skelet u Kočićevu koji je  prema dosadašnjim saznanjima najstariji do sada pronađen u Bosni i Hercegovini.
* Banja Luka - Кastel
* Brod - Bregovi nad Bakarama, Liješće - Cerik , Коstreš - Čardačine, Donji Klakar  – Каmen, Кremenjača, Коrаćе - Lanište, Donji Klakar - Selište, Gornji Klakar  – Мeulje
* Gradiška - Кosjerovo
* Derventa - Lug, Мiškovci - Popovac, Polje – Velika - Visoko Brdo, Ljupljanica 
* Doboj - Danilovića brdo, Podnovlje - Debelo brdo  – Zobišće Ularice - Vinogradine,Ševarlije   
* Kotor-Varoš -Kovačica,Durgutovci
* Mrkonjić Grad - Bočac, Podgradina
* Prijedor - Мlin «Sedraš», Маlo Palančište
* Prnjavor - Bijelića Glavica, Gornji Drugovići - Krčevine-Nadlugovi (silosi) - Požar, Popovići - Šipinja, Štrpci – Ganinci - Zobište,Štrpci-Muse 
* Srbac - Kočićevo
* Cazin - Stara Govedarica

## Literatura 
* Ćiro Truhelka - Kulturne prilike Bosne i Hercegovine u doba prehistoričko,GZM, XXVI, Sarajevo, 1914. 
* Ivana Pandžić, I. Jovanović, Preston T.Miracle - Okresana kamena industrija iz pećine Rastuša, Banjaluka, 2014
* Ivana Pandžić - Kulturne veze neolita Bosne i Hercegovine sa neolitom susjednih oblasti, Banjaluka, 2014 
* Ivana Pandžić, Marc Van der Linden - Neolitski lokalitet Kočićevo u dolini donjeg toka Vrbasa,Izvještaj o terenskom radu u periodu2009-2014, Banjaluka,2014 
* K. Miculinić, K. Mihajlović - Analiza faune prapovijesnog nalazišta Slavča –  Nova Gradiška. Opuscula Archaeologica, 27,2003, 71-81.  Banjaluka, 2014

## Reference 
Kategorija:Neolitski arheološki lokaliteti u Bosni i Hercegovini